
VENDIM

Nr. 802, datë 12.10.2020
PËR MIRATIMIN E NDRYSHIMIT TË STATUSIT NGA KATEGORIA E RESURSIT “TOKË BUJQËSORE” NË “TOKË URBANE” TRUALL, TË NJË SIPËRFAQEJE NË PASURINË ME NUMËR 171/54 DHE TË NJË SIPËRFAQEJE NË PASURINË ME NUMËR 171/60, ZONA KADASTRALE 3737, BASHKIA ROSKOVEC
Në mbështetje të nenit 100 të Kushtetutës dhe të pikës 5/2, të nenit 11/1, të ligjit nr. 8752, datë 26.3.2001, “Për krijimin dhe funksionimin e strukturave për administrimin dhe mbrojtjen e tokës”, të ndryshuar, me propozimin e ministrit të Bujqësisë dhe Zhvillimit Rural, Këshilli i Ministrave
VENDOSI:

1. Miratimin e ndryshimit të statusit nga kategoria e resursit “tokë bujqësore” në “tokë urbane”, truall, të një sipërfaqeje prej 40 (dyzet) m2 të pasurisë me numër 171/60 dhe të një sipërfaqeje prej 833.6 (tetëqind e tridhjetë e tre pikë gjashtë) m2, të pasurisë me numër 171/54, zona kadastrale 3737, Bashkia Roskovec, sipas certifikatës së pasurisë, hartës treguese dhe lidhjes nr. 1, që i bashkëlidhen këtij vendimi dhe janë pjesë përbërëse të tij. 
2. Drejtoria e Administrimit dhe e Mbrojtjes së Tokës, qarku Fier, të pasqyrojë në dokumentacionin kadastral (LN) ndryshimin e resursit nga “tokë bujqësore” në “tokë urbane”, për sipërfaqen ndërtimore sipas lidhjes nr. 1, të pasurive me numër 171/54 dhe 171/60, zona kadastrale 3737, Bashkia Roskovec.
3. Ngarkohen Ministria e Bujqësisë dhe Zhvillimit Rural, Këshilli i Qarkut Fier dhe Drejtoria Vendore e Agjencisë Shtetërore të Kadastrës Fier për zbatimin e këtij vendimi.
Ky vendim hyn në fuqi pas botimit në Fletoren Zyrtare. 

ZËVENDËSKRYEMINISTËR
Erion Braçe
Lidhja 1
	Nr. rendor
	Qarku
	Bashkia
	Zona kadastrale
	Adresa e pasurisë
	Numri i pasurisë
	Sipërfaqja m2
	Sipërfaqja ndërtimore m2
	Emërtimi i strukturës

	1
	Fier
	Roskovec
	3737
	Velmisht
	171/54
	3028
	833.6
	Magazinë 1 kat për grumbullimin e produkteve bujqësore.

	2


	Fier
	Roskovec
	3737
	Velmisht
	171/60
	972
	40

